รวบ2ผัวเมียแก๊งคอลเซ็นเตอร์ อ้างเป็นดีเอสไอ โทรหลอกโอนเงินผ่านเอทีเอ็ม
เครดิตภาพ : ตำรวจกองปราบ,ตำรวจกองปราบฯ รวบ 2 ผัวเมียจอมแสบ ร่วมแก๊งคอลเซ็นเตอร์ที่ถูกจับกุมไปก่อนหน้านี้ อ้างเป็นดีเอสไอ และเจ้าหน้าที่แบงก์ โทรหลอกเหยื่อโอนเงิน ให้เดินไปตู้เอทีเอ็มทำเมนูภาษาอังกฤษเพื่อล้างหนี้ พบมีหมายจับติดตัว เคยก่อเหตุมาแล้วหลายพื้นที่,เมื่อเวลา 10.00 น. วันที่ 19 ม.ค.60 ที่ กองบังคับการปราบปราม พล.ต.ต.สุทิน ทรัพย์พ่วง ผบก.ป. มอบหมายสั่งการให้ พ.ต.อ.อรุณ วชิรศรีสุกัญยา ผกก.2 บก.ป. พ.ต.ต.กรกช ยงยืน สว.กก.2 บก.ป. และเจ้าหน้าที่ชุดปฏิบัติการ กก.2 บก.ป. ร่วมกันทำการจับกุม นายเอกลักษณ์ กระแตเซ็ง อายุ 32 ปี ชาวบ้าน ม.20 แขวงและเขตมีนบุรี ผู้ต้องหาตามหมายจับศาลจังหวัดมีนบุรี ที่ จ.287/2559 ลงวันที่ 30 มี.ค.59 ในข้อหา ยักยอก และ น.ส.สุวิมล ลิ้มรสธรรม อายุ 32 ปี ชาวบ้าน ม.1 ต.บางรักพัฒนา อ.บางบัวทอง จ.นนทบุรี สองสามีภรรยา ผู้ต้องหาตามหมายจับศาลจังหวัดกำแพงเพชร ที่ จ.237/2554 ลงวันที่ 5 ส.ค.54 ในข้อหา ร่วมกัน ฉ้อโกงทรัพย์ สองสามีภรรยา โดยสามารถจับกุมตัวได้ที่บริเวณหน้าหอพัก เอสพีแมนชั่น เลขที่ 1/5 ม.3 ต.บางขุนทอง อ.บางกรวย จ.นนทบุรี,ทั้งนี้สืบเนื่องจากเมื่อประมาณ ปี 54 น.ส.สุวิมล ผู้ต้องหารายนี้ได้มีการร่วมกับพวกซึ่งถูกจับกุมไปก่อนหน้านี้ มีพฤติกรรมตั้งแก๊งคอลเซ็นเตอร์สุ่มโทรศัพท์ติดต่อไปยังผู้เสียหาย ก่อนจะอ้างตนเองว่าเป็นเจ้าหน้าที่ธนาคารต่างๆ หรือเจ้าหน้าที่กรมสอบสวนคดีพิเศษ (ดีเอสไอ) ก่อนจะออกอุบายหลอกผู้เสียหายว่าเป็นหนี้บัตรเครดิต มีข้อมูลทางการเงินผิดปกติ ขอตรวจสอบข้อมูลทางการเงินโดยด่วน พร้อมกับบังคับให้ผู้เสียหายทำตามขั้นตอนที่ตนเองสั่ง โดยการให้เดินไปที่ตู้เอทีเอ็ม หลอกเหยื่อให้ทำธุรกรรมการเงินที่ตู้เอทีเอ็มเป็น เมนูภาษาอังกฤษ โดยแจ้งว่า ทำเพื่อล้างรายการหนี้สิน หรืออาจหลอกให้เหยื่อไปโอนเงินให้หน่วยงานภาครัฐเพื่อตรวจสอบ ซึ่งกว่าที่เหยื่อจะรู้ตัวว่าถูกหลอก เงินในบัญชีก็ถูกโอนเข้าบัญชีผู้ต้องหากลุ่มนี้เป็นที่เรียบร้อยแล้ว,อย่างไรก็ตามภายหลังจากทราบเรื่อง เจ้าหน้าที่ชุดจับกุมได้ลงพื้นที่สืบหาเบาะแสจนทราบว่า น.ส.สุวิมล ได้หลบหนีมาซ่อนตัวอยู่ในแมนชั่นดังกล่าว จึงนำกำลังไปเฝ้าสังเกตการณ์ ก่อนพบตัว น.ส.สุวิมล พักอาศัยอยู่กับ นายเอกลักษณ์ สามี เจ้าหน้าที่จึงแสดงตัวเข้าจับกุม พร้อมกับตรวจสอบประวัติของนายเอกลักษณ์ พบว่ามีหมายจับในคดียักยอกติดตัว จึงควบคุมตัวสองสามีภรรยาผู้ต้องหาตามหมายจับคู่นี้มาสอบสวน,เบื้องต้นสองสามีภรรยาคู่นี้ให้การปฏิเสธ โดยอ้างว่า ไม่มีส่วนเกี่ยวข้องกับคดีดังกล่าว อย่างไรก็ตามจากการตรวจสอบประวัติของ น.ส.สุวิมล พบว่า เคยก่อเหตุในลักษณะดังกล่าวมาแล้วหลายพื้นที่ พร้อมทั้งมีหมายจับในคดีลักษณะดังกล่าวติดตัวอยู่ในพื้นที่ จ.สงขลา อีกหนึ่งคดี รวมมูลค่าความเสียหายที่เกิดขึ้นจาก น.ส.สุวิมล กว่า 7 แสนบาท เจ้าหน้าที่จึงได้ส่งตัวให้พนักงานสอบสวน สภ.ขาณุวรลักษบุรี จ.กำแพงเพชร เจ้าของคดีดำเนินการต่อไป.
ตำรวจกองปราบฯ รวบ 2 ผัวเมียจอมแสบ ร่วมแก๊งคอลเซ็นเตอร์ที่ถูกจับกุมไปก่อนหน้านี้ อ้างเป็นดีเอสไอ และเจ้าหน้าที่แบงก์ โทรหลอกเหยื่อโอนเงิน ให้เดินไปตู้เอทีเอ็มทำเมนูภาษาอังกฤษเพื่อล้างหนี้ พบมีหมายจับติดตัว เคยก่อเหตุมาแล้ว
แก๊งคอลเซ็นเตอร์,หลอกโอนเงิน,แอบอ้าง,หลอกทำธุรกรรม,อ้างเป็นดีเอสไอ